**Grant ZSE – Výnimočné školy**

Naša škola sa zapojila do piateho ročníka grantového programu ZSE - Výnimočné školy so svojím projektom Záhrada vedomostí: Spoločná cesta cez generácie.Zo 454 projektov komisia vybrala 64. Sme radi, že sme boli úspešní a tento projekt môžeme uskutočniť vďaka finančnej podpory Nadácie ZSE, ktorá ho podporí sumou 2330 €. Cieľom projektu je vytvoriť výučbovú záhradu , ktorá kombinuje výučbu o rastlinách a technológii micro:bitov na riadenie zavlažovania vyvýšených záhonov s bylinkami. Žiaci sa naučia o biologických procesoch rastlín, ich význame a starostlivosť o rastliny. Zároveň si zvýšia povedomie o environmentálnych otázkach a zodpovednosti za životné prostredie. Naučia sa základy programovania a práce s technologickými nástrojmi. Integrácia micro:bitov do projektu výrazne obohatí vzdelávací zážitok a umožní žiakom lepšie porozumieť spojeniu medzi technológiou a prírodou. Veríme, že projekt bude prínosom pre všetkých, ktorí sa ňom budú podieľať. Podporí spoluprácu, sociálne vzťahy, rozvinie rôzne zručnosti žiakov a spríjemní prostredie školy.